”En voisi seurustella sellaisen ihmisen kanssa” – suomalaismies pohtii blogissaan "treenaamatonta naista" - MTVuutiset.fi
Suomalaisbloggarin mukaan samanlaiset elämänarvot ovat ulkonäköä tärkeämpi asia. Shutterstock
Julkaistu 23.05.2017 07:57
Terveelliset elämäntavat, päättäväisyys ja itsekunnioitus ovat arvoja, joita hyvinvointibloggaaja kertoo arvostavansa. Samoja asioita hän toivoo myös naisilta.
Urheiluhieroja ja bloggaaja Aaro Huttunen pohtii uusimmassa blogipostauksessaan, voisiko hän kuvitella seurustella naisen kanssa, joka ei harrastaisi liikuntaa.
Jos puhutaan pelkästä kuntosaliharjoittelusta, ahkerasti treenaava Huttunen vastaisi kyllä. Hän voisi kuvitella seurustelevansa naisen kanssa, vaikka tämä ei viettäisikään vapaa-aikaansa painoja nostellen. Mutta jos kysymys olisin siitä, että nainen ei treenaisi lainkaan, ei kävisi lenkillä, uimassa tai ratsastamassa, miehen vastaus on aivan toinen.
A post shared by Aaro (@aarohuttunen) on Apr 27, 2017 at 9:39am PDT
– Tällaiseen kysymyksen asetteluun voisin rehellisesti vastata, etten voisi seurustella sellaisen ihmisen kanssa. Pidemmät sairaslomat tai muut vastaavat ajanjaksot luetaan laskuista pois, Huttunen toteaa blogissaan.
Miehen mukaan liikunnan harrastaminen on välttämättä ihan jo oman fyysisen ja psyykkisen hyvinvoinnin vuoksi.
Ulkonäkö ei tuo lisäarvoa suhteelle
Aiemmin julkaisemassaan postauksessa mies totesi pyöreiden pakaroiden olevan merkki siitä, että nainen on valmis tekemään töitä ulkonäkönsä eteen. Se kertoo hänen mukaansa myös päättäväisyydestä, sinnikkyydestä, itsekunnioituksesta ja terveiden elämäntapojen noudattamisesta. Juuri niistä asioista, joita hän myös itse arvostaa.
Huttusen mukaan on tärkeää, että seurustelusuhteessa osapuolet jakaisivat edes muutamia elämän perusarvoja. Jos nainen viihtyy paremmin sohvalla kuin ulkoilmassa, nainen ei ole häntä varten. Ei, vaikka tämä treenaamaton nainen olisi kuinka hyvännäköinen tahansa.
A post shared by Aaro (@aarohuttunen) on Apr 24, 2017 at 10:17am PDT
– Kuntosalilla treenaaminen ei ole välttämättömyys seurustelun suhteen, mutta liikunnallinen aktiivisuus joka tapauksessa on, mies tiivistää.
Huttunen lisää, että totta kai ihminen voi muuttua, jos tahtotila on oikea, mutta silloinkin muutos olisi lähdettävä omasta itsestä, ei kenenkään muun painostuksesta.
Lähde: FitFashion
Rakkaus Liikunta Seksi ja parisuhde